
Երևան - 2019թ.

1. ԸՆԴՀԱՆՈՒՐ ԴՐՈՒՅԹՆԵՐ
1.1.  «Հայաստանի հոգեվերլուծական ասոցիացիա» հասարակական կազմակերպությունը (այսուհետ՝ Կազմակերպություն) հասարակական միավորման տեսակ է, որում կարող են իրենց շահերի ընդհանրության հիման վրա օրենքով սահմանված կարգով միավորվել  ֆիզիկական անձինք` իրենց ոչ կրոնական հոգևոր կամ ոչ նյութական այլ պահանջմունքները բավարարելու, իրենց և այլոց իրավունքներն ու շահերը պաշտպանելու, հանրօգուտ այլ գործունեություն իրականացնելու նպատակներով, ունի ոչ առևտրային կազմակերպության կարգավիճակ:
1.2.  Կազմակերպությունը գործում է Հայաստանի Հանրապետության Սահմանադրության, օրենսդրության, այլ նորմատիվ իրավական ակտերի, Հայաստանի Հանրապետության միջազգային պայմանագրերի և սույն կանոնադրության հիման վրա:
1.3.  Կազմակերպության գործունեության սկզբունքներն են օրինականությունը, հրապարակայնությունը, խտրականության բացառումը, անդամության կամավորությունը, անդամների շահերի ընդհանրությունը, ինքնակառավարումը, իրավահավասարությունը, բարեխղճությունը և հաշվետվողականությունը:
1.4.  Կազմակերպությունը գործում է Հայաստանի Հանրապետության ողջ տարածքում: Կազմակերպությունը կարող է գործել արտասահմանյան երկրներում՝ այդ երկրների օրենսդրությանը համապատասխան՝ ստեղծելով առանձնացված ստորաբաժանումներ:
1.5.  Կազմակերպության պաշտոնական լեզուն հայերենն է: Տարբեր լեզուներով գրված տեքստերի մեկնաբանությունից ծագած որևէ անհամապատասխանության դեպքում, հայերեն գրված տեքստը համարվում է որոշիչ:
1.6.  Կազմակերպության լրիվ անվանումն է`
· հայերեն՝ «Հայկական հոգեվերլուծական ասոցիացիա» հասարակական կազմակերպություն,
· ռուսերեն՝ “Армянская психоаналитическая ассоциация» общественная организация,
· անգլերեն՝ “Armenian Psychoanalytic Association” non-governmental organization:
1.7.  Կազմակերպությունը իրավաբանական անձի կարգավիճակ է ձեռք բերում իր պետական գրանցման պահից, ունի հայերեն, ռուսերեն, և անգլերեն լեզուներով կլոր կնիք, պաշտոնաթղթեր, հաշվարկային, ընթացիկ և այլ հաշիվներ բանկերում՝ ինչպես դրամով, այնպես էլ տարադրամով:
1.8.  Կազմակերպությունն ունի խորհրդանիշ, որն իրենից ներկայացնում է՝ շրջան, որի ներսում պատկերված է բու՝ նստած հունական Պսի Ψ տառի վրա: Շրջանը հանդիսանում է հնագույն առեղծվածային խորհրդանիշ, որն ավանդաբար խորհրդանշում է երկինքը, արևը, տիեզերքն ու հավերժությունը: Բուն՝ իր գիշերային խորհրդավոր կենսաձևով, խորհրդանշում է անգիտակցականը, դրա գաղտնիքներն ու իմաստնությունը: Պսի տառը հանդիսանում է որպես հոգեկանի և հոգեբանության խորհրդանիշ։
1.9.  Կազմակերպությունն օգտվում է ՀՀ օրենսդրությամբ իրավաբանական անձի համար սահմանված բոլոր իրավունքներից և կրում է համապատասխան պարտականություններ:
1.10.  Կազմակերպությունը համագործակցում է ինչպես ՀՀ պետական և ոչ պետական, արտասահմանյան և միջազգային կազմակերպությունների, այնպես էլ անհատ անձանց հետ:
1.11.  Կազմակերպությունը կարող է ունենալ միջազգային կապեր, անդամակցել օտարերկրյա,  միջազգային և տեղական ոչ կառավարական և ոչ առևտրային կազմակերպությունների, կնքել համաձայնագրեր և պայմանագրեր օտարերկրյա, միջազգային և տեղական ոչ կառավարական և ոչ առևտրային կազմակերպությունների հետ:
1.12.  Կազմակերպությունը ՀՀ օրենսդրությամբ սահմանված կարգով կարող է հիմնել լրատվության միջոցներ, տեղեկատվություն տարածել իր գործունեության վերաբերյալ՝ զանգվածային լրատվության միջոցներով: 
1.13.  Կազմակերպությունը ՀՀ օրենսդրությամբ սահմանված կարգով կարող է զբաղվել   ձեռնարկատիրական գործունեությամբ, այդ նպատակով տնօրինել իր գույքը և գործունեության արդյունքները, ինչպես նաև օրենքով սահմանված կարգով ստեղծել առևտրային կազմակերպություն կամ դառնալ նրա մասնակից: Կազմակերպության կողմից իրականացվող ձեռնարկատիրական գործունեության արդյունքում ստացված շահույթը օգտագործվում է միայն կազմակերպության կանոնադրական նպատակների և խնդիրների իրականացման ուղղությամբ:
1.14.  Կազմակերպության գտվելու վայրն է ՀՀ ք. Երևան, Մարշալ Բաղրամյան պող. 1-ին փակուղի, 14 շենք: 
2. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ՆՊԱՏԱԿՆԵՐԸ  ԵՎ   ԽՆԴԻՐՆԵՐԸ
2.1 Կազմակերպության գործունեության նպատակներն են. 

2.1.1 ստեղծել Միջազգային հոգեվերլուծական ասոցիացիայի պահանջներին և նորմերին համապատասխան մասնագիտացման և ուսուցման իրականացման համար անհրաժեշտ պայմաններ ՀՀԱ բոլոր անդամների համար,
2.1.2 արտասահմանյան, մասնավորապես սփյուռքահայ հոգեվերլուծողների ներգրավում հայկական հոգեվերլուծության և հոգեթերապիայի զարգացմանն ուղղված միջոցառումների իրականացման գործընթացներում։
2.1.3 իրականացնել միջոցառումներ մասնագետների որակավորման բարձրացման համար, կազմակերպել սեմինարներ, թրեյնինգներ և վերապատրաստման այլ դասընթացներ։
2.1.4 հոգեվերլուծական կենտրոնների, ինստիտուտների ստեղծում, նյութական պայմանների և կայուն ֆինանսական բազայի ստեղծում։
2.1.5 լուսավորչական աշխատանքների իրականացում, հոգեվերլուծական հայացքների տարածում՝ մամուլի, գիտահանրամատչելի հեռուստա և ռադիոհաղորդումների միջոցով։

2.1.2 իրականացնել պրոֆեսիոնալիզմի և էթիկայի ստանդարտներին, ինչպես նաև Միջազգային հոգեվերլուծական ասոցիացիայի հիմնական սկզբունքներին և չափորոշիչներին համապատասխան գործունեություն։
2.2 	Կազմակերպության հիմնական խնդիրներն են. 
2.2.2 ուսումնասիրել, տարածել և իրագործել հոգեվերլուծական, հոգեբանական և հոգեթերապևտիկ առաջադեմ և արդյունավետ գաղափարները և կիրառման մեթոդները,
  2.2.3 հաստատել և զարգացնել ստեղծագործական կապեր տարբեր երկրների մասնագետների, հոզեվերլուծական, հոգեբանական և հոգեթերապևտիկ կազմակերպությունների ու կենտրոնների հետ,
2.2.4 իրականացնել փորձի և տեղեկատվության փոխանակում արտասահմանյան գործընկերների և ասոցիացիայի անդամների միջև՝ նաև վերջիններիս արտասահմանյան գործուղումների կազմակերպման միջոցով,
2.2.5 մասնակցել միջազգային գիտահավաքներին և սեմինարներին, նման գիտահավաքներ կազմակերպել Հայաստանի Հանրապետությունում, արտասահմանյան հոգեվերլուծական և հոգեթերապևտիկ կազմակերպությունների ու կենտրոնների հետ համատեղ կագմակերպել միջազգային խմբեր տեսական և գործնական աշխատանքներ կատարելու համար,
2.2.6 ստեղծել արդիական հոգեվերլուծության, հոգեբանության և  հոգեթերապիայի վերաբերյալ տվյալների բազա և դրա համար անհրաժեշտ համապատասխան հիմքեր,
2.2.7 թարգմանել և հրատարակել հոգեվերլուծության, և  հոգեթերապիայի մասին գրականություն,
2.2.8 նպաստել գիտաուսումնական հետազոտությունների զարգացմանը,
2.2.9 մասնակցել պետական, հասարակական (այդ թվում նաև արտասահմանյան) կազմակերպությունների կողմից կատարվող հոգեվերլուծությանը և հոգեթերապիային վերաբերող աշխատանքներին և միջոցառումներին,
2.2.10 իրականացնել այլ գործունեություն, որը չի հակասում ՀՀ օրենսդրությանը և նպաստում է կազմակերպության նպատակներին։
3. ԿԱԶՄԱԿԵՐՊՈՒԹՅԱՆ ԱՆԴԱՄ  ԴԱՌՆԱԼՈՒ, ԱՆԴԱՄՈՒԹՅՈՒՆԻՑ ԴՈՒՐՍ ԳԱԼՈՒ ԵՎ ԱՆԴԱՄՈՒԹՅՈՒՆԻՑ ՀԵՌԱՑՆԵԼՈՒ ԿԱՐԳԸ

3.1 Կազմակերպության անդամ կարող է դառնալ 18 տարին լրացած  հոգեկան առողջության ոլորտի յուրաքանչյուր մասնագետ /հոգեբան, հոգեբույժ, հոգեթերապևտ և բժշկական ոլորտի այլ մասնագետ/, ով առաջնորդվում է Միջազգային հոգեվերլուծական ասոցիացիայի /ՄՀԱ/ չափանիշներով և ցանկանում է խորացնել իր գիտելիքները և հմտությունը կամ մասնագիտանալ հոգեվերլուծության և հոգեվերլուծական թերապիայի տեսության ու պրակտիկայի ոլորտներում, ինչպես նաև ՀՀ և օտարերկրյա քաղաքացիներ, քաղաքացիություն չունեցող անձինք, ովքեր հետաքրքրվում և զբաղվում են հոգեվերլուծությամբ և հոգեթերապիայով, ունեն լիարժեք բարձրագույն կրթություն:
3.2 Կազմակերպության անդամ դառնալու ցանկություն ունեցող անձը գրավոր դիմում է Կազմակերպության նախագահին: Կազմակերպության անդամ դառնալու հարցը լուծվում է խորհրդի որոշմամբ՝ նախագահի անունով անդամագրվողի դիմումի համաձայն և նրա հետ հարցազրույցի արդյունքների հիման վրա։ Կազմակերպությունը կիրառում է բազմաստիճան անդամության սկզբունքը։ 
3.3 Կազմակերպությանն անդամագրված անձն ազատ է դուրս գալու Կազմակերպությունից: Կազմակերպության անդամությունից դուրս գալը կատարվում է տվյալ անդամի գրավոր դիմումի հիման վրա։
3.4 Կազմակերպության անդամությունից հեռացումը տեղի է ունենում խորհրդի  որոշմամբ՝ կազմակերպության գործունեությանը պարբերաբար չմասնակցելու, անդամավճարը մեկ տարվա ընթացքում չմուծելու, Կազմակերպության մասնագիտական էթիկայի նորմերը և կանոնադրությունը խախտելու դեպքում։ Վերստին անդամագրումը կատարվում է ընդհանուր հիմունքներով: 
4. ԿԱԶՄԱԿԵՐՊՈՒԹՅԱՆ ԱՆԴԱՄՆԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ
4.1.  Կազմակերպության անդամն իրավունք ունի՝
4.1.1. ընտրել և ընտրվել Կազմակերպության կառավարման մարմիններում. 
4.1.2. ներկա գտնվել ժողովին անձամբ.
4.1.3. Կազմակերպության խորհրդի որոշմամբ սահմանված կարգով՝ անվճար օգտվել Կազմակերպության  ծառայություններից.
4.1.4. ծանոթանալ Կազմակերպության մարմինների արձանագրություններին, ստանալ նրանց ընդունած որոշումների պատճենները.
4.1.5. Կազմակերպության կանոնադրությամբ նախատեսված կամ դատական կարգով բողոքարկել Կազմակերպության մարմինների որոշումները: Կազմակերպության մարմինների որոշումների բողոքարկումն անդամների կողմից իրականացվում է վերադասության կարգով: Անդամի կողմից բողոքարկումն իրականացվում է դիմում ներկայացնելու եղանակով: Դիմումը քննարկում է ժողովը: Դիմումի քննարկումը կարող է կատարվել նաև հեռակա կարգով:
4.1.6. Կազմակերպությունից պահանջել տեղեկություններ, ստանալ փաստաթղթերի պատճեններ՝ վերջին 3 տարվա ընթացքում Կազմակերպության կանոնադրության փոփոխությունների, մարմինների արձանագրությունների, որոշումների, գույքի կառավարումից ստացված դրամական միջոցների վերաբերյալ, ինչպես նաև ստանալ նրա ֆինանսական հաշվետվությունների աուդիտն իրականացրած անկախ աուդիտորի եզրակացության պատճենը.
4.1.7. իրականացնել օրենքով կամ Կազմակերպության կանոնադրությամբ սահմանված այլ իրավունքներ:
4.2.  Կազմակերպության անդամը պարտավոր է՝
4.2.1 կատարել Կազմակերպության կանոնադրական պահանջները և կառավարման մարմինների որոշումները,
4.2.2 բարեխղճորեն կատարել կառավարման մարմինների որոշմամբ իր վրա  դրված պարտականությունները,
4.2.3 վճարել անդամավճար՝ խորհրդի կողմից սահմանված կարգով և չափով: 

5. ԿԱԶՄԱԿԵՐՊՈՒԹՅԱՆ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ
5.1. Կազմակերպությունն  իր կանոնադրության նպատակներին համապատասխան իրավունք ունի`
5.1.1.  իր անունից ձեռք բերելու և իրականացնելու գույքային և անձնական ոչ գույքային իրավունքներ, կրելու պարտականություններ, դատարանում հանդես գալու որպես հայցվոր կամ պատասխանող,
5.1.2.  բացելու բանկային հաշիվներ Հայաստանի Հանրապետության և օտարերկրյա պետությունների բանկերում՝ Հայաստանի Հանրապետության դրամով և (կամ) արտարժույթով,
5.1.3.  ստեղծելու այլ կազմակերպություն կամ լինելու նրա մասնակից,
5.1.4.  ստեղծելու առանձնացված ստորաբաժանումներ կամ հիմնարկներ,
5.1.5.  տեղեկատվություն տարածելու իր գործունեության մասին,
5.1.6.  կազմակերպելու և անցկացնելու խաղաղ, առանց զենքի հավաքներ,
5.1.7.  օրենքով սահմանված կարգով ներկայացնելու ու պաշտպանելու իր և իր անդամների, շահառուների և կամավորների իրավունքներն ու օրինական շահերն այլ կազմակերպություններում, դատարանում, պետական կառավարման և տեղական ինքնակառավարման մարմիններում,
5.1.8.  համագործակցելու այլ կազմակերպությունների, այդ թվում` միջազգային կամ օտարերկրյա կազմակերպությունների հետ, ինչպես նաև համակարգված գործունեություն ծավալելու, ընդհանուր շահեր ներկայացնելու և պաշտպանելու նպատակով այդ կազմակերպությունների հետ ստեղծելու Կազմակերպություն կամ անդամակցելու նրանց ստեղծած Կազմակերպությանը` պահպանելով իր ինքնուրույնությունը և իրավաբանական անձի կարգավիճակը,
5.1.9.  կատարելու օրենքով չարգելված այլ գործողություն:
5.2 Կազմակերպությունը պարտավոր է`
5.2.1. «Հասարակական կազմակերպությունների մասին» ՀՀ օրենսդրությամբ  նախատեսված դեպքում ենթարկվել պարտադիր աուդիտի,
5.2.2. պաշտոնական կայքի առկայության դեպքում հասցեի վերաբերյալ ծանուցել ՀՀ իրավաբանական անձանց պետական ռեգիստրի գործակալությանը,
5.2.3.  «Հասարակական կազմակերպությունների մասին» ՀՀ օրենքի պահանջների կատարումը ստուգելու համար Հայաստանի Հանրապետության կառավարությանն առընթեր պետական եկամուտների կոմիտեի պատճառաբանված պահանջով ողջամիտ ժամկետում նրան տրամադրել իր կառավարման մարմինների որոշումների պատճենները կամ գործունեության մասին այլ փաստաթղթեր,
5.2.4. Կազմակերպության անդամի պահանջով ոչ ավելի, քան պահանջի ստացման օրվանից հետո՝ հինգ աշխատանքային օրվա ընթացքում, նրան հնարավորություն տալ ծանոթանալու Կազմակերպության կանոնադրությանը, հիմնադիր այլ փաստաթղթերի, ժողովի որոշումներին կամ տրամադրել դիմողին թղթային կամ էլեկտրոնային եղանակով` պահանջի ստացման օրվանից հետո՝ հինգ աշխատանքային օրվա ընթացքում: Սույն կետում նշված տեղեկությունները, փաստաթղթերը տրամադրելու համար կարող է գանձվել վճար, որը չի կարող գերազանցել դրանք տրամադրելու համար կատարված ծախսերը,
5.2.5. կազմակերպության կանոնադրության փոփոխությունների, ինչպես նաև վերակազմակերպման կամ լուծարման դեպքերում՝ օրենքով սահմանված կարգով դիմել ՀՀ իրավաբանական անձանց պետական ռեգիստրի գործակալություն,
5.2.6. իր գործունեության և գույքի օգտագործման տարեկան հաշվետվությունները ներկայացնել Կազմակերպության Ժողովի հաստատմանը` ապահովելով այդ հաշվետվությունների հրապարակայնությունը,
5.2.7. վարել իր անդամների և կամավորների հաշվառումը,
5.2.8. կատարել օրենքով սահմանված այլ պարտականություններ:
5.3 Կազմակերպության մարմինները նրա անունից հանդես գալիս պետք է գործեն բարեխղճորեն և ողջամտորեն` ի շահ Կազմակերպության: 


6. ԿԱԶՄԱԿԵՐՊՈՒԹՅԱՆ ԿԱՌԱՎԱՐՄԱՆ ՄԱՐՄԻՆՆԵՐԸ ԵՎ ԿԱՐԳԸ
6.1 Կազմակերպության բարձրագույն ղեկավար մարմինը Կազմակերպության անդամների ընդհանուր ժողովն է (այսուհետ՝ ժողով)։
6.2 Կազմակերպության կոլեգիալ կառավարման մարմինը Կազմակերպության խորհուրդն է։
6.3. Կազմակերպության գործադիր մարմինը (գործադիր մարմնի ղեկավար) Կազմակերպության գործադիր տնօրենն է։
6.4 Կազմակերպության առանց լիազորագրի ներկայացնելու իրավասություն ունեցող մարմինը Կազմակերպության նախագահն է:
6.4 Կազմակերպության վերստուգող մարմինը Կազմակերպության Վերստուգիչ հանձնաժողովն է (Վերստուգող)։
6.5 Կազմակերպության անդամների ընդհանուր ժողովը Կազմակերպության կառավարման բարձրագույն մարմինն է, որի բացառիկ իրավասությանն են պատկանում հետևյալ հարցերի վերաբերյալ որոշումների ընդունումը. 
6.5.1 կատարելու Կազմակերպության կանոնադրությունում փոփոխություններ կամ լրացումներ կամ նոր խմբագրությամբ հաստատելու կանոնադրությունը 
6.5.2 որոշումներ ընդունելու Կազմակերպության խորհրդի, նախագահի, Վերստուգիչ հանձնաժողովի (վերստուգողի) կազմավորման, ընտրության (նշանակման) կամ նրանց լիազորությունները վաղաժամկետ դադարեցնելու (զբաղեցրած պաշտոնից ազատելու) մասին.
 
6.5.3 ստեղծելու այլ իրավաբանական անձ, որոշումներ ընդունելու այլ կազմակերպությունում Կազմակերպության մասնակցության մասին.
6.5.4 հաստատելու Կազմակերպության կառուցվածքը.
6.5.5 կազմակերպության գործադիր մարմնի վարձատրություն նախատեսված լինելու դեպքում սահմանելու վարձատրության կարգը և պայմանները.
6.5.6 ընտրելու Կազմակերպության աուդիտն իրականացնող անձին (աուդիտորին), եթե Կազմակերպությունը հաշվետու տարվա ընթացքում հանրային միջոցներից ֆինանսավորվել է հինգ միլիոն և ավելի Հայաստանի Հանրապետության դրամի չափով, ապա օրենքով սահմանված կարգով պետական մարմիններ ներկայացված նրա տարեկան ֆինանսական հաշվետվությունները ոչ ուշ, քան հաջորդող տարվա մայիսի 15-ը հանրային միջոցներից ֆինանսավորման մասով ենթակա է պարտադիր աուդիտի.
6.5.7 հաստատելու Կազմակերպության ռազմավարությունը.
6.5.8 չորս տարին մեկ հաստատելու գործադիր մարմնի կողմից Ժողովի գումարմանը նախորդող տարիների ընթացքում հաստատված Կազմակերպության գործունեության և գույքի օգտագործման տարեկան հաշվետվությունները.
6.5.9 դադարեցնելու Կազմակերպության մարմինների իրավական ակտերի պահանջներին և կանոնադրությանը հակասող որոշումների գործողությունը.
6.5.10 ընդունելու որոշում Կազմակերպության վերակազմակերպման մասին.
6.5.11 ընդունելու որոշում Կազմակերպությունը լուծարելու մասին, բացառությամբ դատարանի վճռով լուծարվելու դեպքերի.
6.5.12 իրականացնելու օրենքով կամ Կազմակերպության կանոնադրությամբ նախատեսված այլ լիազորություններ:
6.6 Ժողովը կարող է հրավիրվել հերթական կամ արտահերթ կարգով:
6.7 Կազմակերպության հերթական ժողովը գումարվում է չորս տարին մեկ անգամ` մասնակիցների (անդամների) համատեղ հավաքի ձևով կամ հեռակա կարգով` հեռահաղորդակցության միջոցների օգտագործմամբ` կազմելով համապատասխան արձանագրություն կամ փոխանակելով փաստաթղթեր, որոնք հնարավորություն են տալիս ճշգրիտ որոշել, որ փաստաթուղթը ելնում է նրանում որպես հեղինակ նշած անձից: Կազմակերպության ժողովի օրակարգի, նրա աշխատանքի ժամանակի և վայրի մասին մասնակիցները պետք է ծանուցվեն պատվիրված նամակով, հանձնման մասին ծանուցմամբ կամ հեռահաղորդակցության միջոցներով` ոչ ուշ, քան ժողովի անցկացման օրվանից 20 օր առաջ՝ հավաստելով հասցեատիրոջ կողմից ծանուցումը ստանալու փաստը: 
6.8 Կազմակերպության արտահերթ ժողով գումարվում է Կազմակերպության անդամների ընդհանուր թվի առնվազն մեկ երրորդի, գործադիր տնօրենի, Նախագահի կամ վերստուգիչ հանձնաժողովի (վերստուգողի) նախաձեռնությամբ՝ խորհրդի կողմից՝ պահանջող կողմի հաստատած օրակարգով՝ նախաձեռնությունից ոչ ուշ, քան հինգ օրվա ընթացքում հերթական Ժողով հրավիրելու համար սույն կանոնադրությամբ սահմանված կարգով։ Արտահերթ Ժողով գումարելու ժամանակի և վայրի մասին Ժողովի մասնակիցները ծանուցվում են ոչ ուշ, քան արտահերթ Ժողով անցկացնելու օրվանից հինգ օր առաջ:
6.9 Ժողովը համարվում է իրավազոր, եթե ներկա են Կազմակերպության բոլոր անդամների կեսից ավելին: 
6.10 [bookmark: _Hlk534208983]Կանոնադրության հաստատման, փոփոխման, ինչպես նաև Կազմակերպության վերակազմակերպման և լուծարման մասին որոշումները ընդունվում են Կազմակերպության բոլոր անդամների ձայների 2/3-ով, իսկ մնացած բոլոր հարցերի վերաբերյալ՝ Կազմակերպության բոլոր անդամների ձայների պարզ մեծամասնությամբ:
6.11 Կազմակերպության նախագահը ընտրվում է Ժողովի կողմից չորս տարի ժամկետով: 
6.12 Կազմակերպության նախագահը՝
6.12.1 Մշակում է Կազմակերպության հեռանկարային ուղղությունների և զարգացման առաջատար մարտավարությունն ու գործունեությունն,
6.12.2 իր իրավասության սահմաններում ստորագրում է հրամաններ, կարգադրություններ և այլ անհրաժեշտ փաստաթղթեր,
6.12.3 ներկայացնում է կազմակերպությունը ՀՀ պետական մարմիններում, տեղական և միջազգային հասարակական կազմակերպությունների համաժողովներում և պաշտոնական հանդիպումներում,
6.12.4 կազմակերպության անունից վարում է բանակցություններ, կնքում պայմանագրեր և համաձայնագրեր, ստորագրում ժողովի և խորհրդի կողմից ընդունված փաստաթղթերը,
6.12.5 Նախագահը իր լիազորություններն իրականացնելիս Կազմակերպության անունից հանդես է գալիս առանց լիազորագրի:
6.12.6 Նախագահը կրում է օրենքով նախատեսված պատասխանատվություն օրենքների, իրավական այլ ակտերի, Կազմակերպության կանոնադրության, Ժողովի որոշումների կամ կնքված պայմանագրերի պահանջները չկատարելու կամ ոչ պատշաճ կատարելու համար:
6.12.7 մասնագիտական համագործակցության և փորձի փոխանակման նպատակով արտաքին համագործակցության կազմակերպում։
6.13 Կազմակերպության փոխնախագահը ընտրվում է ժողովի կողմից չորս տարի ժամկետով: Կազմակերպության փոխնախագահը՝
6.13.1 կորդինացնում է կազմակերպության առանձնացված ստորաբաժանումների աշխատանքները, կորդինացնում է անդամագրության աշխատանքները, կատարում է նախագահի կողմից իր վրա դրված առանձին լիազորությունները, նախագահի հանձնարարությամբ, նրա բացակայության ժամանակահատվածում կատարում է նախագահի պարտականությունները:
7.4 Կազմակերպության խորհուրդը ընտրվում է ժողովի կողմից չորս տարի ժամկետով: Կազմակերպության Խորհրդի իրավասությանն են պատկանում.    
7.4.1 Կազմակերպության գործունեության հիմնական ուղղությունների, զարգացման ծրագրերի որոշումը և դրանց կատարման վերաբերյալ հաշվետվությունների հաստատումը.
7.4.2 Ժողովում քննարկվելիք հարցերի նախապատրաստումը.
7.4.3 նոր անդամների անդամակցության և անդամության դադարեցման վերաբերյալ որոշումների ընդունումը.
7.4.4 Կազմակերպության առանձնացված ստորաբաժանումների և հիմնարկների ստեղծումը, վերակազմակերպումը և լուծարումը, դրանց կանոնադրությունների հաստատումը.  
7.4.5 Կազմակերպության, նրա մասնաճյուղերի, ներկայացուցչությունների պաշտոնատար անձանց նշանակման, վարձատրման և ազատման կարգերի որոշումը.
7.4.6 մուտքավճարի և անդամավճարների չափի, կարգի և վճարման պարբերականության վերաբերյալ որոշման կայացումը.
7.4.7 անդամների կողմից լրացուցիչ մուծումների կամ ներդրումների չափի և կարգի որոշումը: 
7.4.1Խորհրդի որոշումները ընդունվում են նիստերի ժամանակ՝ նիստին ներկա անդամների ձայների պարզ մեծամասնությամբ: Խորհրդի անդմաները ընտրում են խորհրդի նախագահ, ով վարում է խորհրդի նիստերը:
7.4.2 Քվեարկության ժամանակ Խորհրդի յուրաքանչյուր անդամ ունի մեկ ձայնի իրավունք: Ձայնի փոխանցում մեկ անդամից մյուսին չի թույլատրվում: 
7.4.3 Թույլատրվում է որոշման ընդունում հարցման կարգով: Այդ դեպքում որոշման նախագիծը կամ քվեարկության դրված հարցերը ուղարկվում են Խորհրդի անդամներին, որոնք պարտավոր են ամենաուշը  3 օրվա ընթացքում հայտնել իրենց գրավոր կարծիքը: Հարցման կարգով որոշումը ընդունված է համարվում այն դեպքում, երբ անդամներից և ոչ մեկը չի առարկում::
7.4..4Խորհրդի նիստը համարվում է իրավազոր, իսկ որոշումները օրինական, եթե ներկա են Խորհրդի անդամների ավելի քան  50 % -ը: Նիստի ընթացքը արձանագրվում է:
7.4.5Խորհրդի նիստը գումարվում է առնվազն  3 ամիսը մեկ անգամ: Արտահերթ նիստ կարող է գումարվել նախագահի կողմից, Խորհրդի անդամների  կամ Վերստուգող հանձնաժողովի անդամների 1/3-ի պահանջով, ելնելով Կազմակերպության շահերից:   
7.4.6.Խորհուրդն իրավասու չէ որոշում կայացնել այն հարցերի վերաբերյալ, որոնք նախապես չեն մտցվել օրակարգի մեջ: Խորհրդի նիստի օրակարգը ուղարկվում է անդամներին  նիստի գումարման օրվանից ոչ ուշ քան 5 օր առաջ:
            7.4.7 Կազմակերպության նախագահը խորհրդի հաստատմանն է  ներկայացնում  գործադիր տնօրենի թեկնածություններ:
7.4.8 Կազմակերպության ընթացիկ գործունեության կառավարումն իրականացնում է գործադիր տնօրենը, որը հանդիսանում է Կազմակերպության գործադիր մարմինը: 
7.5 Կազմակերպության գործադիր տնօրենը՝
     7.5.1 ապահովում է Ժողովի և խորհրդի որոշումների կատարումը.
     7.5.2 տնօրինում է Կազմակերպության ցանկացած տեսակի և չափի գույքը, այդ թվում՝ ֆինանսական միջոցները, գործարքներ է կնքում Կազմակերպության անունից.
     7.5.3  ներկայացնում է Կազմակերպությունը Հայաստանի Հանրապետությունում և օտարերկրյա պետություններում.
    7.5.4 տալիս է լիազորագրեր.
    7.5.5 բանկերում բացում է Կազմակերպության հաշվարկային (այդ թվում` արտարժութային) և այլ հաշիվներ.
    7.5.6 իր իրավասության սահմաններում արձակում է հրամաններ, հրահանգներ, կատարման համար տալիս է պարտադիր ցուցումներ և վերահսկում դրանց կատարումը.
   7.5.7 հաստատում է Կազմակերպության հաստիքացուցակը և տարեկան ծախսերի նախահաշիվը.
 7.5.8 հաստատում է Կազմակերպության գործունեությունը կանոնակարգող ներքին փաստաթղթերը, այդ թվում՝ նրա առանձնացված ստորաբաժանումների, հիմնարկների ներքին կարգապահական և այլ կանոնները.
7.5.9 հաստատում է Կազմակերպության, ինչպես նաև նրա մարմինների հաշվետվությունները, որոնք չորս տարին մեկ անգամ ներկայացնում է ժողովի հաստատմանը.
   7.5.10 Խորհրդի կողմից սահմանված կարգով աշխատանքի է ընդունում և աշխատանքից ազատում Կազմակերպության աշխատակիցներին, նրանց նկատմամբ կիրառում է խրախուսման և կարգապահական պատասխանավության միջոցներ.
 7.5.11 իրականացնում է օրենքով և Կազմակերպության կանոնադրությամբ իրեն վերապահված այլ լիազորություններ:
7.6 Գործադիր տնօրենը ընտրվում և պաշտոնից ազատվում է Խորհրդի որոշմամբ՝ Խորհրդի անդամների ձայների պարզ մեծամասնությամբ:
7.7. Կազմակերպության վերստուգող հանձնաժողովը (վերստուգողը) ընտրվում է Ժողովի կողմից չորս տարի ժամկետով։ 
7.8 Կազմակերպության վերստուգող հանձնաժողովը (վերստուգողը) իր աշխատանքները իրականացնում է նիստերի ձևով, որոնք հրավիրվում են տարեկան առնվազն երեք անգամ։ Նիստը կարող է հրավիրվել նաև Կազմակերպության անդամների 20 տոկոսի, հանձնաժողովի անդամների մեկ երրորդի, Կազմակերպության նախագահի կամ Գործադիր կոմիտեի պահանջով։
7.9. Կազմակերպության վերստուգող հանձնաժողովը (վերստուգողը) կարող է հարցեր քննարկել և որոշումներ կայացնել, եթե նիստին մասնակցում են հանձնաժողովի անդամների 2/3-ը։ Հանձնաժողովի որոշումները ընդունվում են ձայների պարզ մեծամասնությամբ։ Ձայների հավասարության դեպքում հանձնաժողովի նախագահի ձայնը վճռորոշ է, իսկ եթե վերահսկող մարմինը վերստուգող է, ապա նա որոշում է ընդունում միանձնյա։
7.10 Կազմակերպության գործունեության և գույքի օգտագործման վերաբերյալ հաշվետվությունները Ժողովի կամ նախագահի հաստատմանն են ներկայացվում դրանց վերաբերյալ վերստուգող մարմնի եզրակացության հետ միասին։
7.11 Վերստուգող հանձնաժողովը (վերստուգողը) իրավասու է`
7.11.1 տարին մեկ անցկացնելու Կազմակերպության ֆինանսատնտեսական գործունեության ստուգում.
7.11.2 ծանոթանալու Կազմակերպության գործունեությանն առնչվող բոլոր փաստաթղթերին և պարտադիր քննարկման ենթակա առաջարկություններ ներկայացնելու Կազմակերպության մարմիններին, որոնք պարտավոր են տաս աշխատանքային օրվա ընթացքում ներկայացնել գրավոր պատասխաններ.
7.11.3 պահանջելու և ստանալու Կազմակերպության գործունեության վերաբերյալ տեղեկություններ.
7.11.4 իրականացնելու Կազմակերպության կանոնադրությամբ կամ Ժողովի որոշմամբ նախատեսված այլ լիազորություններ:
   7.12 Կազմակերպության քարտուղարը ընտրվում է ժողովի կողմից չորս տարի ժամկետով: Քարտուղարը՝ 
7.12.1կազմակերպում է գործավարությունը,
7.13  արձանագրում է խորհրդի նիստերը,
7.14 տնօրինում է կազմակերպության արխիվը։ 
7.19Կազմակերպության գանձապահը ընտրվում է խորհրդի կողմից: Գանձապահը անդամներից գանձում է մուտքավճարներն ու անդամավճարները:

8 .ԿԱԶՄԱԿԵՐՊՈՒԹՅԱՆ ԳՈՒՅՔԸ, ԴՐԱ ԳՈՅԱՑՄԱՆ ԱՂԲՅՈՒՐՆԵՐԸ ԵՎ ՕԳՏԱԳՈՐԾՄԱՆ ԿԱՐԳԸ
8.1 Կազմակերպության նյութական և դրամական միջոցները գոյանում են մուտքավճարներից, անդամավճարներից, տնտեսական ընկերությունների, տեղական, օտարերկրյա և միջազգային կազմակերպությունների, անհատ քաղաքացիների կողմից ստացվող նվիրաբերություններից, այդ թվում՝ դրամաշնորհներից և նվիրատվություններից, կազմակերպության ձեռնարկատիրական գործունեությունից ստացված միջոցներից, դրամական մուտքերը պետական բյուջեից, իր ստեղծած կամ իր մասնակցությամբ այլ կազմակերպություններից ստացված միջոցները, ինչպես նաև ՀՀ օրենսդրությամբ չարգելված այլ աղբյուրներից:
8.2 Կազմակերպությանը սեփականության իրավունքով կարող են պատկանել ՀՀ օրենսդրությամբ չարգելված սեփականության իրավունքի ցանկացած օբյեկտներ:  Կազմակերպությանը պատկանող գույքը օգտագործվում է իր կանոնադրական նպատակների ու խնդիրների իրականացման համար:
8.3 Կազմակերպության ղեկավար մարմիններում ընդգրկված անձինք Կազմակերպության կողմից կարող են վարձատրվել Կազմակերպության Խորհրդի  կողմից սահմանված կարգով:
9. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ, ԼՈՒԾԱՐՈՒՄԸ, ԼՈՒԾԱՐՄԱՆ ԴԵՊՔՈՒՄ ԳՈՒՅՔԻ ՕԳՏԱԳՈՐԾՈՒՄԸ
9.1 Կազմակերպությունը կարող է լուծարվել ժողովի կամ դատարանի որոշմամբ: 
9.2 Ժողովը կազմավորում է լուծարման հանձնաժողով և օրենքով նախատեսված կարգով  սահմանում լուծարման կարգն ու ժամկետները: Կազմակերպության լուծարման ավարտին  լուծարման հանձնաժողովը, պարտադիր վճարումներն իրականացնելուց հետո, մնացած գույքը, ժողովի որոշմամբ սահմանված կարգով, օգտագործում է Կազմակերպության կանոնադրական նպատակների և խնդիրների իրականացման համար, իսկ եթե դա հնարավոր չէ՝ փոխանցում է պետական բյուջե:
9.3 Կազմակերպությունը կարող է վերակազմակերպվել ժողովի որոշմամբ կամ օրենքով սահմանված դեպքերում դատարանի որոշմամբ՝ օրենքով սահմանված կարգով:

